Arne Anka har et liv også utenfor tegneserien. Figuren har gått til scenen, først i Sverige, men så i Norge. I 1995 laget Christensen et teaterstykke basert på Arne And, og fikk suksess på Stockholms Stadsteater. Teaterstykket var krydret med beksvart humor og bitter samfunnssatire. I april i 2003 ble en norsk versjon satt opp på teaterbåten M/S «Innvik», og høsten 2003 satte Friteatergruppen Kraftlaget opp stykket «Arne And – en aften på Zekes» på Parkteatret. Svein Børge Hoftun hadde rollen som sjefsanda, mens Morten A. Fagerli var ikledd rollen som bestekompisen Krille Krokodille.